लोहाघाट। बीडीसी बाराकोट की बैठक में पेयजल का मुद्दा छाया रहा। सदस्यों ने बाराकोट ब्लाक में विद्युत विभाग द्वारा ठेके पर कराए जा रहे कार्यों पर असंतोष व्यक्त किया तथा तत्काल विभागीय व्यवस्था लागू करने की मांग की। सदस्यों ने लोहाघाट में मीटरों की टेस्ट लैब खेालने की भी मांग की। उनका आरोप था कि सदन में उठाई गई समस्याओं के निराकरण में अधिकारी गंभीरता से कार्य नहीं करते। बैठक की अध्यक्षता करते हुए ब्लाक प्रमुख खीमा मेहता ने पहली बार सदन में आए विधायक पूरन फर्त्याल, डीएम श्रीधर बाबू एवं एडीएम दीप्ति सिंह का स्वागत किया। बीडीओ एलएस पालीवाल ने पिछली कार्यवाही का वाचन किया। सदस्यों ने बाराकोट ब्लाक के लिए अलग से 108 सेवा देने की भी मांग की।